pythainlp/thaigov-v2-corpus-22032023 huggingface dataset:
วันอาทิตย์ที่ 13 กุมภาพันธ์ 2565
โฆษกรัฐบาลเผย "นายกฯ" บอกรักคนไทยทุกคน  ย้ำร่วมกันรณรงค์ 14 กุมภาพันธ์  วันวาเลนไทน์ ปลอดภัย “รักอย่างไร ไม่ติดโควิด” บอกรักผ่านสื่อออนไลน์ห่างไกลโควิด-19
โฆษกรัฐบาลเผย "นายกฯ" บอกรักคนไทยทุกคน  ย้ำร่วมกันรณรงค์ 14 กุมภาพันธ์  วันวาเลนไทน์ ปลอดภัย “รักอย่างไร ไม่ติดโควิด” บอกรักผ่านสื่อออนไลน์ห่างไกลโควิด-19
วันนี้ (13 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ทุกภาคส่วนร่วมกันรณรงค์ประชาสัมพันธ์วาเลนไทน์ ปลอดภัย “รักอย่างไร ไม่ติดโควิด” ในเทศกาลวันวาเลนไทน์ปีนี้ ซึ่งยังอยู่ในช่วงการแพร่ระบาดของโควิด-19 และไม่แน่ชัดว่าจะกลับเข้าสู่ภาวะปกติเมื่อใด จึงฝากทุกคนปรับพฤติกรรมการใช้ชีวิตตามวิถีใหม่แบบ New Normal รับมือกับการแพร่ระบาด โดยในวันวาเลนไทน์นี้ ขอให้คู่รักเลือกใช้วิธีแสดงความรัก เว้นระยะห่างระหว่างกัน และลดการออกนอกบ้าน เป็นต้น หากจำเป็นต้องออกนอกบ้าน ขอให้ใช้มาตรการป้องกันโรคโควิด- 19 อย่างเคร่งครัด โดยเฉพาะกลุ่มวัยรุ่น ขอให้แสดงความรักให้เหมาะสมและปลอดภัย อาทิ 1) ส่งของขวัญให้กัน บอกรักผ่านวิดีโอคอลล์  2) ให้กำลังใจกันเสมอ 3) อยู่บ้านหยุดเชื้อเพื่อคนรัก 4) Social Distancing และ 5) แชร์ข้อมูลที่เป็นประโยชน์ให้อีกฝ่ายรับรู้ถึงความรักห่วงใย หรือบอกรักผ่านสื่อออนไลน์ เชื่อว่าทุกคู่รักจะคอยเป็นกำลังใจซึ่งกันและกัน
"นายกรัฐมนตรี ยังหวังให้ทุกคนแสดงความรักที่ยิ่งใหญ่ด้วยการมีความรับผิดชอบส่วนตัวเพื่อส่วนรวม ซึ่งสิ่งที่หวังให้เกิดขึ้นในมากที่สุดในช่วงเทศกาลแห่งความรักนี้ คือ การแสดงความรัก ความสามัคคี ของคนไทยทั้งประเทศ โดยอยากเห็นทุกคนมีความห่วงใยและช่วยเหลือซึ่งกันและกันในช่วงสถานการณ์โควิด-19 เพื่อประเทศไทยและเราทุกคนจะชนะวิกฤติโควิด 19 ครั้งนี้ไปด้วยกัน” นายธนกร กล่าว
สำหรับผู้ติดเชื้อโควิด-19 รายใหม่ รวม 15,882 ราย จำแนกเป็น ผู้ป่วยจากในประเทศ 15,682 ราย ผู้ป่วยมาจากต่างประเทศ 200 ราย ผู้ป่วยสะสม 369,892 ราย (ตั้งแต่ 1 มกราคม 2565) หายป่วยกลับบ้าน 9,482 ราย หายป่วยสะสม 277,528 ราย (ตั้งแต่ 1 มกราคม 2565) ผู้ป่วยกำลังรักษา 124,869 รายเสียชีวิต 24 ราย และการให้บริการวัคซีน โควิด-19 ล่าสุด สะสมอยู่ที่ 119,923,097 โดส เข็มที่ 1 ฉีดสะสม 52,777,080 โดส เข็มที่ 2 ฉีดสะสม 49,209,400 โดส เข็มที่ 3 ฉีดสะสม 16,621,638 โดส เข็มที่ 4 ฉีดสะสม 1,314,979 โดส
วันศุกร์ที่ 26 สิงหาคม 2565
“ทิพานัน” เผย “พล.อ.ประยุทธ์”ปลื้มกระแสตอบรับงานคัดสรรสุดยอด OTOP ชี้ผลงานรัฐบาลบูม OTOP พุ่ง คาดรายได้ปีนี้ทะยานสู่ 419 พันล้านบาท
“ทิพานัน” เผย “พล.อ.ประยุทธ์”ปลื้มกระแสตอบรับงานคัดสรรสุดยอด OTOP ชี้ผลงานรัฐบาลบูม OTOP พุ่ง คาดรายได้ปีนี้ทะยานสู่ 419 พันล้านบาท สร้างงาน สร้างอาชีพ ต่อยอดพัฒนาชุมชนเข้มแข็ง เป็นยุค OTOP ก้าวหน้า ยันให้ความสำคัญกับท้องถิ่นทุกมิติ
วันที่ 26 สิงหาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา รัฐมนตรีว่าการกระทรวงกลาโหม มีความยินดีที่กระแสตอบรับงานการคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ. 2565 (OTOP Product Champion : OPC) ได้รับความสนใจจากพี่น้องประชาชนเป็นจำนวนมาก โดยในงานนี้มีผลิตภัณฑ์ส่งเข้าคัดสรรฯ กว่า 15,707 ผลิตภัณฑ์ เพื่อให้ผู้ประกอบการ OTOP มีความตื่นตัวในการพัฒนาผลิตภัณฑ์ให้มีคุณภาพและมาตรฐาน ทำให้สินค้าเป็นที่ยอมรับของพี่น้องประชาชนทั้งในและต่างประเทศ
น.ส.ทิพานัน กล่าวว่า ทั้งนี้รัฐบาล โดยพล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ได้ดำเนินการตามนโยบายของพล.อ.ประยุทธ์ ในการส่งเสริมและพัฒนาเพื่อยกระดับมาตรฐานสินค้า OTOP ไทย ซึ่งมีแนวโน้มรายได้เติบโตอย่างต่อเนื่อง กราฟพุ่งสูงขึ้นเรื่อยๆ โดยในปี 2564 ที่ผ่านมามีรายได้เฉลี่ย 323 พันล้านบาท และคาดว่าในปีนี้จะทำรายได้สูงสุดถึง 419 พันล้านบาท
น.ส.ทิพานัน กล่าวต่อว่า จากผลของความมุ่งมั่นส่งเสริม OTOP ไทยของรัฐบาล ช่วยสร้างงาน สร้างอาชีพให้กับพี่น้องประชาชนส่งผลให้ปัจจุบันมีผู้ประกอบการทั้งหมดในฐานข้อมูล 93,988 ราย มีแรงงานอยู่ทั้งหมด 131,583 ราย แยกเป็นแรงงานทักษะ 55ม890 ราบและแรงงานทั่วไป 75,693 ราย ซึ่งเป็นการกระตุ้นเศรษฐกิจชุมชน ต่อยอดสู่การพัฒนาชุมชนให้มีความเข้มแข็งและยั่งยืน ถือเป็นยุคที่ OTOP ไทยก้าวหน้าและมีทิศทางที่สดใส
ส่วนที่พรรคเพื่อไทยออกมากล่าวหาว่าไม่ให้ความสำคัญกับท้องถิ่นนั้น น.ส.ทิพานัน กล่าวว่า รัฐบาลให้ความสำคัญกับท้องถิ่นในทุกมิติ แก้ไขปัญหาความเดือดร้อน ยกระดับคุณภาพชีวิตพี่น้องประชาชนผ่านกลไกของท้องถิ่น ที่เป็นกำลังสำคัญในการขับเคลื่อนมาตรการต่างๆในการพัฒนาประเทศ โดยเฉพาะในการป้องกันการแพร่ระบาดของเชื้อไวรัสโควิด-19ที่ผ่านมา โดยในปีงบประมาณ 2565 ที่ผ่านมาได้จัดสรรเงินอุดหนุนให้แก่ องค์การปกครองส่วนท้องถิ่น เพิ่มขึ้นร้อยละ 1.9 ขณะที่ในปีงบประมาณ 2566 แม้กระทรวงมหาดไทยถูกลดงบประมาณ 336 ล้านบาท แต่พบว่าได้รับงบกลับคืน กระทรวงมหาดไทย 24 ล้านบาท ให้กับ กรมส่งเสริมการปกครองท้องถิ่น เป็นเงินอุดหนุนให้ องค์การปกครองส่วนท้องถิ่นด้วย
วันพุธที่ 30 มิถุนายน 2564
สธ.ร่วม รพ.พลังแผ่นดินเปิดเตียงไอซียูเพิ่ม 24 เตียง ดูแลโควิดสีแดง กทม. จัดบุคลากร ร่วมปฏิบัติงาน
ปลัดกระทรวงสาธารณสุขตรวจเยี่ยมโรงพยาบาลพลังแผ่นดิน ของโรงพยาบาลมงกุฎวัฒนะ เผยเตรียมเปิดเตียงไอซียูเพิ่ม 24 เตียงรองรับผู้ป่วยโควิดสีแดงพื้นที่ กทม. สนับสนุนบุคลากรทางการแพทย์ร่วมปฏิบัติงาน ส่วนโรงพยาบาลบุษราคัมเตรียมเปิด 2 พันเตียง
ปลัดกระทรวงสาธารณสุขตรวจเยี่ยมโรงพยาบาลพลังแผ่นดิน ของโรงพยาบาลมงกุฎวัฒนะ เผยเตรียมเปิดเตียงไอซียูเพิ่ม 24 เตียงรองรับผู้ป่วยโควิดสีแดงพื้นที่ กทม. สนับสนุนบุคลากรทางการแพทย์ร่วมปฏิบัติงานส่วนโรงพยาบาลบุษราคัมเตรียมเปิด 2 พันเตียงรองรับผู้ป่วยอาการสีเหลือง พร้อมวางแผนเพิ่มศักยภาพการส่งต่อผู้ป่วยระหว่าง 2 โรงพยาบาล
วันนี้ (30 มิถุนายน 2564) ที่โรงพยาบาลมงกุฎวัฒนะ นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมหารือร่วมกับ พลตรี นายแพทย์เหรียญทอง แน่นหนา ผู้อำนวยการโรงพยาบาลมงกุฎวัฒนะ เพื่อวางแผนการดูแลผู้ป่วยโควิด 19 พร้อมลงพื้นที่ตรวจโรงพยาบาลพลังแผ่นดิน ซึ่งเป็นโรงพยาบาลสนามที่โรงพยาบาลมงกุฎวัฒนะเปิดขึ้นเพื่อรองรับผู้ป่วยโควิด 19 กลุ่มอาการสีแดง
นายแพทย์เกียรติภูมิกล่าวว่า พื้นที่ กทม.ยังมีการติดเชื้อโควิด 19 จำนวนมาก โดยมีผู้ติดเชื้อรายใหม่มากกว่า 1 พันรายต่อวัน ทำให้สถานการณ์เตียงรักษาผู้ป่วยโควิด 19 ค่อนข้างตึงตัว ทั้งเตียงดูแลผู้ป่วยอาการสีเขียว สีเหลือง และสีแดง ทั้งนี้ กระทรวงสาธารณสุขร่วมกับหน่วยงานต่างๆ ที่เกี่ยวข้องบูรณาการแก้ไขปัญหาเรื่องเตียงในเขตพื้นที่ กทม. โดยจะมีการเปิดฮอสปิเทลเพื่อรองรับผู้ป่วยอาการสีเขียวเพิ่มขึ้น และเพิ่มศักยภาพโรงพยาบาลให้ดูแลผู้ป่วยอาการสีเหลืองและสีแดงมากยิ่งขึ้น โดยกระทรวงสาธารณสุขจะเปิดเตียงรองรับผู้ป่วยอาการสีเหลืองในโรงพยาบาลบุษราคัมเพิ่มอีกประมาณ 2 พันเตียง
ส่วนโรงพยาบาลมงกุฎวัฒนะที่เป็นโรงพยาบาลเอกชน จะเพิ่มเตียงไอซียูในโรงพยาบาลพลังแผ่นดินจำนวน 24 เตียง เพื่อรองรับผู้ป่วยอาการสีแดง โดยกระทรวงสาธารณสุขสนับสนุนบุคลากรทางการแพทย์ ได้แก่ แพทย์ พยาบาล เป็นต้น มาร่วมปฏิบัติงาน ซึ่งวันที่ 1 กรกฎาคม 2564 จะมีการอบรมอายุรแพทย์จบใหม่ 4 สาขา ได้แก่ อายุรแพทย์ อายุรแพทย์โรคปอด อายุรแพทย์โรคติดเชื้อ และเวชบําบัดวิกฤต ที่จบการศึกษาวันที่ 30 มิถุนายน 2564 เพื่อส่งไปช่วยดูแลผู้ป่วยโควิด 19 ในพื้นที่ กทม. นอกจากนี้ ยังได้วางแผนการทำงานร่วมกันในการรับส่งต่อผู้ป่วยระหว่างโรงพยาบาลบุษราคัมและโรงพยาบาลพลังแผ่นดิน เพื่อเพิ่มศักยภาพในการดูแลผู้ป่วยในระยะต่อไป
สำหรับโรงพยาบาลพลังแผ่นดิน โรงพยาบาลมงกุฎวัฒนะ เปิดให้บริการเมื่อวันที่ 18 พฤษภาคม 2564 รองรับผู้ติดเชื้อได้ทั้งหมด 215 เตียง แบ่งเป็นสีแดง 48 เตียง สีเหลือง 150 เตียง และสำรองไว้ 12 เตียง เพื่อใช้ทำการฟอกเลือดผู้ป่วยโรคไต 5 เตียง ดูแลผู้ป่วยใส่ท่อช่วยหายใจที่รอผลโควิด 5 เตียง ห้องผ่าตัดและห้องคลอด 1 ห้อง ปัจจุบันดูแลผู้ป่วยสีแดง 35 เตียง และสีเหลือง 133 เตียง
************************************* 30 มิถุนายน 2564
วันจันทร์ที่ 22 พฤศจิกายน 2564
คปภ.ห้ามเปลี่ยน-ยกเลิกประกันโควิด แบบเจอ-จ่าย-จบ
วันเสาร์ที่ 21 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการกำกับและส่งเสริมการประกอบธุรกิจประกันภัย หรือ คปภ. คงคำสั่งนายทะเบียนที่ 38/2564 เรื่อง ให้ยกเลิกเงื่อนไขการใช้สิทธิบอกเลิกกรมธรรม์ประกันภัยโดยบริษัท ในกรมธรรม์ประกันภัยโควิด-19 แบบเจอ-จ่าย-จบ สำหรับบริษัทประกันวินาศภัย เป็นผลให้บริษัทประกันวินาศภัยไม่สามารถบังคับให้ผู้เอาประกันภัยยอมรับการบอกเลิกกรมธรรม์ หรือยอมรับเงื่อนไขความคุ้มครองใหม่ของบริษัทได้ และหากจะปรับเปลี่ยนเงื่อนไขตามกรมธรรม์ประเภทเดิม หรือปรับเปลี่ยนความคุ้มครองตามกรมธรรม์ประเภทอื่นที่อาจเป็นประโยชน์ต่อผู้เอาประกันภัยมากขึ้น สามารถทำได้โดยผู้เอาประกันภัยต้องสมัครใจ และมีการแสดงเจตนา หรือให้ความยินยอมโดยชัดแจ้งในการตอบรับข้อเสนอของบริษัทเท่านั้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 28 กันยายน 2564
ครม. เห็นชอบแผนจัดซื้อวัคซีนโควิด-19 จาก บริษัท AstraZeneca สำหรับ ปี 2565 จำนวน 60 ล้านโดส
ครม. เห็นชอบแผนจัดซื้อวัคซีนโควิด-19 จาก บริษัท AstraZeneca สำหรับ ปี 2565 จำนวน 60 ล้านโดส
นายธนกร วังบุญคงชนะ โฆษกประจำสำนักนายกรัฐมนตรี เผย ที่ประชุมคณะรัฐมนตรี เห็นชอบให้กรมควบคุมโรค กระทรวงสาธารณสุข เป็นผู้ดำเนินการจัดซื้อวัคซีนป้องกันโรคติดเชื้อไวรัสโคโรนา 2019 สำหรับปี 2565 จากบริษัท AstraZeneca และเห็นชอบการลงนามในสัญญาซื้อระหว่างกรมควบคุมโรค กระทรวงสาธารณสุข และบริษัท AstraZeneca และอนุมัติให้อธิบดีกรมควบคุมโรคเป็นผู้มีอำนาจลงนามในสัญญาดังกล่าว
"ภายใต้สถานการณ์การแพร่ระบาดของโรคติดเชื้อไวรัสโคโรนา 2019 ระลอกใหม่ ที่มีการกลายพันธุ์ของเชื้อไวรัส ทำให้มีผู้ติดเชื้อเพิ่มขึ้นในแต่ละวันเป็นจำนวนมาก จึงถือเป็นวาระสำคัญของชาติที่ทุกฝ่ายต้องร่วมกันดำเนินการแก้ไขปัญหาอย่างเร่งด่วน รวมทั้งความจำเป็นเร่งจัดหาวัคซีนเพิ่มเติม สำหรับปี 2565
โดยมีแผนการส่งมอบวัคซีน AstraZeneca ในปี 2565 ภายในไตรมาสแรก จำนวน 15 ล้านโดส ไตรมาสที่สอง จำนวน 30 ล้านโดส และไตรมาสที่สาม จำนวน 15 ล้านโดส" นายธนกร กล่าว
วันพฤหัสบดีที่ 14 ตุลาคม 2564
รมว.พม. สืบสานงานตามรอยในหลวง ร.9 ส่งเสริมภูมิปัญญา สร้างมูลค่าเพิ่ม ต่อยอดสินค้าเกษตรให้ชาวเขา ณ ศูนย์เรียนรู้และฝึกอบรมดอยเชียงดาว จ.เชียงใหม่
รมว.พม. สืบสานงานตามรอยในหลวง ร.9 ส่งเสริมภูมิปัญญา สร้างมูลค่าเพิ่ม ต่อยอดสินค้าเกษตรให้ชาวเขา ณ ศูนย์เรียนรู้และฝึกอบรมดอยเชียงดาว จ.เชียงใหม่
วันนี้ (14 ต.ค. 64) เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ จ.เชียงใหม่ ณ ศูนย์เรียนรู้และฝึกอบรมดอยเชียงดาว ตำบลอินทขิล อำเภอแม่แตง เพื่อพบปะเยี่ยมตัวแทนราษฎรบนพื้นที่สูงจังหวัดเชียงใหม่ และมอบผ้าห่มกันหนาว อีกทั้งเยี่ยมชม "บ้านพระจันทร์ยิ้ม" เรือนทรงงานรัชกาลที่ 9 และวีดีทัศน์ในหลวง รัชกาลที่ 9 ทรงงานในพื้นที่เขตพัฒนาราษฎรบนพื้นที่สูงจังหวัดเชียงใหม่ 15 เขต นอกจากนี้ ได้เยี่ยมชมนิทรรศการกลุ่มอาชีพ ผลิตภัณฑ์ชุมชนของราษฎรบนพื้นที่สูง ทั้งนี้ มีคณะผู้บริหารกระทรวง พม. นายอำเภอแม่แตง พัฒนาสังคมและความมั่นคงของมนุษย์จังหวัดเชียงใหม่ และทีม One Home พม. จังหวัดเชียงใหม่ และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการร่วมกัน
นายจุติกล่าวว่า วันนี้ ตนนำทีมผู้บริหารมาลงพื้นที่แห่งนี้ เพื่อมาช่วยสร้างมูลค่าเพิ่มและสร้างโอกาสให้กับกลุ่มชาติพันธุ์ที่ทำการเกษตร แต่ยังขาดการสนับสนุนในด้านกระบวนการผลิตและการจัดจำหน่ายซึ่งตนได้หารือร่วมกับอธิบดีกรมพัฒนาสังคมและสวัสดิการว่า ควรจะต้องมีกองอีกหนึ่งกอง เพื่อสืบสาน รักษา และต่อยอดโครงการหลวงที่พระบาทสมเด็จพระเจ้าอยู่หัว รัชการที่ 9 ทรงพระราชทานไว้เป็นมรดกให้คนไทยไว้ ทั้งนี้ ภูมิปัญญาท้องถิ่นมีความก้าวหน้าในการสร้างรายได้ สร้างโอกาสให้กับกลุ่มชาติพันธ์ ถ้าเรานำภาคเอกชนเข้ามาร่วมมือในการสร้างมูลค่าเพิ่มให้มากกว่าที่เป็นอยู่ เพราะว่าวันนี้ โลกไปไกลมาก ทุกอย่างต้องมีเรื่องราวที่จะบอกคุณประโยชน์ คุณสมบัติที่สำคัญของสินค้า ขณะเดียวกันการเคหะแห่งชาติมีบริษัทที่จะสามารถสร้างอาชีพและสินค้าจากเกษตรกร โดยเรามีผู้เชี่ยวชาญด้านการตลาดในการกระจายสินค้าให้สามารถเพิ่มมูลค่าได้มากขึ้นอีกด้วย
นายจุติกล่าวต่อไปว่า ศูนย์เรียนรู้และฝึกอบรมดอยเชียงดาว อยู่ในพื้นที่เขตศูนย์พัฒนาราษฎรบนพื้นที่สูงจังหวัดเชียงใหม่ สังกัดกรมพัฒนาสังคมและสวัสดิการ กระทรวง พม. ได้สืบสานการดำเนินงานตามรอยพระบาทสมเด็จพระเจ้าอยู่หัว รัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินนิคมสร้างตนเองสงเคราะห์ชาวเขาดอยเชียงดาว เพื่อพัฒนาคุณภาพชีวิตราษฎรบนพื้นที่สูงให้มีความเป็นอยู่ที่ดียิ่งขึ้น โดยมีภารกิจสำคัญในการส่งเสริมการพัฒนาอาชีพแก่ราษฎรบนพื้นที่สูงทั้งภาคเกษตร นอกภาคเกษตร และการแปรรูปในพื้นที่มูลนิธิโครงการหลวงและพื้นที่สถาบันวิจัยและพัฒนาพื้นที่สูง (องค์การมหาชน)และส่งสริมการรวมกลุ่มประกอบอาชีพแก่กลุ่มสตรี โดยการพัฒนาและยกระดับผลิตภัณฑ์ให้มีความหลากหลาย อาทิ การตัดเย็บผ้าขนเผ่าลาหู่ การยกระดับการแปรรูปผ้าทอลาหู่ การทำสบู่และการทำหมอนจากใบชา และการทำปุ๋ยหมัก เป็นต้น
วันอังคารที่ 16 สิงหาคม 2565
กยศ. ร่วมจัดมหกรรมไกล่เกลี่ยหนี้จังหวัดตราด และจังหวัดจันทบุรี วันที่ 18 ส.ค. 65 และจังหวัดชลบุรี วันที่ 19 ส.ค. 65 ผู้ร่วมงานจะไม่ถูกดำเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันพฤหัสบดีที่ 18 ส.ค.2565 ณ จ.ตราด และ จ.จันทบุรี และในวันศุกร์ที่ 19 ส.ค.2565 ณ จ.ชลบุรี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันพฤหัสบดีที่ 18 สิงหาคม 2565 ณ บ้านปูรีสอร์ท จังหวัดตราด และ โรงแรมเคพี แกรนด์ จันทบุรี จังหวัดจันทบุรี และในวันศุกร์ที่ 19 สิงหาคม 2565 ณ เทศบาลเมืองบ้านสวน จังหวัดชลบุรี ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ดังนี้
• วันพฤหัสบดีที่ 18 สิงหาคม 2565
- ณ บ้านปูรีสอร์ท จังหวัดตราด
- ณ โรงแรมเคพี แกรนด์ จันทบุรี จังหวัดจันทบุรี
• วันศุกร์ที่ 19 สิงหาคม 2565
- ณ เทศบาลเมืองบ้านสวน จังหวัดชลบุรี
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วน ขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดีหากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกันเมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันศุกร์ที่ 8 กรกฎาคม 2565
ปลัด สธ. กำชับสถานพยาบาลเตรียมพร้อมดูแลประชาชนช่วงฝนตกหนัก 9 - 14 ก.ค. 65
กระทรวงสาธารณสุข กำชับสถานพยาบาล เฝ้าระวังสถานการณ์ฝนตกหนัก ระหว่างวันที่ 9-14 กรกฎาคมอย่างใกล้ชิด เตรียมพร้อมให้การดูแลประชาชนตลอด 24 ชั่วโมง
กระทรวงสาธารณสุข กำชับสถานพยาบาล เฝ้าระวังสถานการณ์ฝนตกหนัก ระหว่างวันที่ 9-14 กรกฎาคมอย่างใกล้ชิด เตรียมพร้อมให้การดูแลประชาชนตลอด 24 ชั่วโมง พร้อมเตือนประชาชนระวังอันตรายจากพายุฝนฟ้าคะนอง หลีกเลี่ยงการอยู่ในที่โล่งแจ้ง และดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย
วันนี้ (8 กรกฎาคม 2565) ที่สำนักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาได้ออกประกาศว่า ระหว่างวันที่ 9 – 14 กรกฎาคมนี้ พื้นที่ 35 จังหวัดในภาคเหนือ – อีสาน – กลาง – ใต้ จะมีฝนเพิ่มขึ้น โดยมีฝนตกหนักถึงหนักมากในบางพื้นที่อาจส่งผลให้เกิดสถานการณ์น้ำท่วมฉับพลัน น้ำป่าไหลหลากและน้ำท่วมขัง จึงได้กำชับให้สถานพยาบาลทุกพื้นที่ติดตาม เฝ้าระวังสถานการณ์ตามแผน เพื่อป้องกันอาคารสถานที่และครุภัณฑ์ไม่ให้ได้รับผลกระทบ ขนย้ายยา เวชภัณฑ์ เครื่องมือแพทย์ไว้ในที่ปลอดภัย จัดหาพื้นที่ให้บริการสำรอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สำรองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว พร้อมออกปฏิบัติการดูแลช่วยเหลือประชาชนที่ประสบภัย นอกจากนี้ให้เฝ้าระวังโรคและภัยสุขภาพที่อาจจะเกิดขึ้นอย่างใกล้ชิด และเตรียมพร้อมดูแลประชาชนตลอด 24 ชั่วโมง
“สภาพอากาศที่เปลี่ยนแปลงอาจทำให้ประชาชนป่วยเป็นไข้หวัดได้ง่าย ขอให้ดูแลสุขภาพร่างกายให้แข็งแรง สำหรับประชาชนที่อยู่ในพื้นที่เสี่ยง ขอให้ติดตามสถานการณ์และข้อมูลจากทางราชการอย่างใกล้ชิด หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า อุบัติเหตุที่อาจเกิดขึ้นจากการจมน้ำ ไฟดูด หากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง” นายแพทย์เกียรติภูมิ กล่าว
************************************** 8 กรกฎาคม 2565
วันพุธที่ 27 เมษายน 2565
CAAT ออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 พ.ค. นี้
...
วันนี้ (26 เม.ย. 2565) สำนักงานการบินพลเรือนแห่งประเทศไทย (CAAT) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการที่ปรับปรุงล่าสุดในการเดินทางทางอากาศเข้ามายังประเทศไทย ซึ่งจะมีผลใช้บังคับตั้งแต่วันที่ 1 พฤษภาคม 2565 เป็นต้นไป เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง ดังนี้
1. ผู้โดยสารที่ได้รับวัคซีนครบถ้วนแล้ว สามารถเข้าประเทศได้โดยไม่ต้องมีการตรวจ COVID-19 ใด ๆ เพิ่มเติม อย่างไรก็ตาม แนะนำให้ผู้โดยสารตรวจ ATK หากมีอาการ
2. ผู้โดยสารที่ยังไม่ได้รับวัคซีนหรือได้รับวัคซีนยังไม่ครบถ้วน สามารถตรวจ RT-PCR ภายใน 72 ชั่วโมงก่อนเดินทาง และจะสามารถเข้าประเทศได้โดยไม่ต้องมีการตรวจ COVID-19 ใด ๆ เพิ่มเติมเช่นเดียวกับผู้โดยสารที่ได้รับวัคซีนครบถ้วนแล้ว หากผู้โดยสารกลุ่มนี้ไม่มีผลตรวจ RT-PCR จะต้องเข้ากักตัวตามที่เจ้าหน้าที่ด่านกักกันโรคสั่ง และจะต้องทำการตรวจ RT-PCR ในวันที่ 4 หรือวันที่ 5 ของการกักตัว
3. ผู้โดยสารทุกคนต้องมีประกันสุขภาพคุ้มครอง COVID-19 หรือจดหมายรับประกันมูลค่าไม่ต่ำกว่า 10,000 ดอลลาร์สหรัฐ ที่มีระยะคุ้มครองตลอดระยะเวลาที่อยู่ในประเทศไทย ซึ่งผู้โดยสารสามารถใช้ประกันนี้ในการรักษาอาการของ COVID-19 หากพบว่าเป็นผู้ติดเชื้อ
4. ผู้โดยสารจะต้องแสดงหลักฐานการฉีดวัคซีน หรือผลการตรวจ RT-PCR และประกันสุขภาพคุ้มครอง COVID-19 ในระบบ Thailand Pass ก่อนการเดินทาง และเมื่อเอกสารได้รับการตรวจสอบแล้วผู้โดยสารจะได้รับ QR Code เพื่อใช้แสดงต่อสายการบิน หากไม่มี QR Code สายการบินอาจปฏิเสธการรับขนส่งผู้โดยสารได้
5. สายการบินจะต้องตรวจสอบผู้โดยสารว่ามี QR Code จากระบบ Thailand Pass ก่อนรับเป็นผู้โดยสารมากับอากาศยาน และหากพบว่าผู้โดยสารเดินทางมาถึงประเทศไทย โดยไม่มี QR Code สายการบินจะต้องเป็นผู้รับผิดชอบส่งผู้โดยสารกลับประเทศต้นทาง
6. สนามบินและหน่วยงานที่เกี่ยวข้องต้องดำเนินการตามมาตรการของรัฐบาลอย่างเคร่งครัด เช่น การให้สวมหน้ากาก การตรวจสอบอุณหภูมิร่างกายก่อนเข้าหรือออกสถานที่
CAAT ยังเน้นย้ำและขอความร่วมมือสายการบินให้ช่วยตรวจสอบกลั่นกรองเอกสารและเฝ้าระวัง อย่างเคร่งครัดตามมาตรการใหม่ ขณะเดียวกันให้สายการบินแจ้งข้อมูลผู้โดยสารให้ครบถ้วนถูกต้อง เพื่อสามารถเตรียมพร้อมและอำนวยความสะดวกแก่ผู้เดินทางเข้าประเทศตามมาตรการใหม่ได้อย่างเต็มที่
วันศุกร์ที่ 17 มิถุนายน 2565
ทปษ.รัฐมนตรีเกษตรฯเยี่ยมชมกลุ่มวิสาหกิจชุมชนข้าวฮางงอก บ้านน้อยจอมศรี จ.สกลนคร
ทปษ.รัฐมนตรีเกษตรฯเยี่ยมชมกลุ่มวิสาหกิจชุมชนข้าวฮางงอก บ้านน้อยจอมศรี จ.สกลนคร ชูยุทธศาสตร์ตลาดนำการผลิตแนะสร้างแบรนด์ให้ตรงกับความต้องการของตลาดตั้งเป้าให้ไทยเป็น 1 ใน 10 ประเทศยักษ์ใหญ่ในการเป็นผู้นำด้านการเกษตรและเป็นแหล่งผลิตอาหารที่สำคัญของโลก
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เยี่ยมชมกลุ่มวิสาหกิจชุมชนข้าวฮางงอกบ้านน้อยจอมศรี ต.ฮางโฮง อ.เมือง จ.สกลนคร ซึ่งกลุ่มวิสาหกิจชุมชนฯดังกล่าวจัดตั้งขึ้นเพื่อรวบรวมผลผลิตของสมาชิกมาจำหน่ายโดยการเพิ่มมูลค่าผลผลิตทางการเกษตรทำให้เกิดรายได้แก่สมาชิกและเครือข่ายและเป็นแหล่งเรียนรู้ด้านการแปรรูปผลผลิตทางการเกษตรที่ครบวงจรปัจจุบันกลุ่มวิสาหกิจชุมชนฯมีเครือข่ายสมาชิกเกษตรกรผู้ปลูกข้าวอินทรีย์จำนวน 212 ราย
มีพื้นที่ปลูกข้าวอินทรีย์ที่เข้าร่วมกิจกรรม 4,559 ไร่โดยได้รับซื้อข้าวเปลือกจากสมาชิกและนำมาแปรรูปเป็นผลิตภัณฑ์ต่างๆ
คือข้าวฮางงอกมะลิข้าวฮางงอกมันปูข้าวฮางงอกหอมนิลข้าวฮางงอกไรซ์เบอรี่และซีเรียลเป็นต้น
ในส่วนของกระทรวงเกษตรและสหกรณ์โดยกรมส่งเสริมการเกษตรได้สนับสนุนให้มีการรวมกลุ่มเป็นวิสาหกิจชุมชนต้นแบบของจังหวัดสกลนครและเป็นศูนย์เรียนรู้แก่เกษตรกรและผู้ที่สนใจ นอกจากนี้ยังได้สนับสนุนปัจจัยการผลิตทั้งเมล็ดพันธุ์ข้าวสารชีวภัณฑ์ป้องกันและกำจัดศัตรูพืช (สารไตรโครเดอร์มาร์)และเครื่องบรรจุภัณฑ์สุญญากาศลำเลียงอีกทั้งยังได้สนับสนุนด้านวิชาการและการจัดทำแผนพัฒนากลุ่มให้เกิดความมั่นคงและยั่งยืน
ทั้งนี้ตำบลฮางโฮง อำเภอเมืองสกลนคร มีพื้นที่ทั้งหมด 28,125 ไร่ประชากรส่วนใหญ่ประกอบอาชีพการเกษตรโดยมีพื้นที่การเกษตร 21,144 ไร่เกษตรกร 1,617ครัวเรือนเกษตรกรส่วนใหญ่ประกอบอาชีพทำนาโดยมีพื้นที่ทำนา 11,381 ไร่หรือคิดเป็นร้อยละ 58.04ของพื้นที่
"แต่ละถิ่นแต่ละพื้นที่มีเอกลักษณ์ไม่เหมือนกันรัฐมนตรีว่าการกระทรวงเกษตรและสหกรณ์จึงได้กำหนด 5 ยุทธศาสตร์โดย 1 ในยุทธศาสตร์ที่สำคัญคือตลาดนำการผลิตซึ่งกระทรวงเกษตรฯได้สนับสนุนให้มีการจัดอบรมให้ความรู้ทั้งในเรื่องของเทคโนโลยีการเกษตร 4.0 และการทำการตลาดแบบออนไลน์และออฟไลน์เพื่อเพิ่มช่องทางการจัดจำหน่ายให้มากยิ่งขึ้นโดยจะต้องมีการสร้างแบรนด์ให้ตรงกับความต้องการของตลาดอย่างไรก็ตามได้ตั้งเป้าหมายให้ประเทศไทยเป็น 1 ใน 10 ประเทศที่จะเป็นยักษ์ใหญ่ในการเป็นผู้นำด้านการเกษตรและเป็นแหล่งผลิตอาหารที่สำคัญของโลก" นายอลงกรณ์ กล่าว
วันเสาร์ที่ 13 สิงหาคม 2565
ดีอีเอส พบแอปเป๋าตัง-ออมสิน ถูกเฟคนิวส์อ้างชื่อให้ยืมเงิน
ดีอีเอส พบแอปเป๋าตัง-ออมสิน ถูกเฟคนิวส์อ้างชื่อให้ยืมเงิน
กระทรวงดิจิทัลฯสรุปสถานการณ์ข่าวปลอมรอบสัปดาห์พบมือปั่นข่าวปลอมอ้างชื่อแอปเป่าตังและแบงก์ออมสินมั่วข่าวให้ยืมเงินติดท็อป10คนสนใจมากสุดเตือนประชาชนเช็คก่อนแชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าข่าวปลอมที่มีคนสนใจสูงสุด10อันดับระหว่างวันที่5 – 11ส.ค. 65มีรายละเอียดดังนี้อันดับ1วิธีไอบีบหัวใจช่วยแก้ไขอาการเจ็บหน้าอกกระตุ้นระบบหมุนเวียนของโลหิตให้จังหวะเต้นของหัวใจเป็นปกติอันดับ2แอปพลิเคชันเป๋าตังให้ยืม100,000บาทสามารถถอนเงินจากATMได้ตลอด24ชั่วโมงอันดับ3พบอสม.เสียชีวิตเดือนละ600รายจากการเป็นตัวอย่างฉีดวัคซีนป้องกันโควิด19อันดับ4จีนระบายน้ำท่วมลงแม่น้ำโขงเดือนส.ค-ก.ยอาจเกิดน้ำท่วมใหญ่ที่ประเทศไทย-ลาวอันดับ5ออมสินปล่อยสินเชื่อSoftloanให้ยืม5,000 - 500,000บาทดอกเบี้ยต่ำไม่ต้องค้ำผ่านไลน์
อันดับ6เพจสินเชื่อmymoเป็นเพจสินเชื่อทางการของธนาคารออมสินอันดับ7เพจธกสเพื่อนแท้ของทุกการลงทุนเป็นเพจทางการของธนาคารธ.ก.ส.อันดับ8เพจกรมการขนส่งรับทำใบขับขี่ออนไลน์ไม่ต้องสอบและอบรมอันดับ9ดื่มน้ำสกัดจากใบบัวบกผักชีลาวขึ้นฉ่ายและมะระขี้นกช่วยรักษามะเร็งก้านสมองและอันดับ10เรื่อง5ประเทศในอาเซียนรวมไทยยกเลิกใช้เงินดอลลาร์ในการชำระเงินระหว่างประเทศเริ่มวันที่1พ.ย. 65
ทั้งนี้รอบสัปดาห์ที่ผ่านมาศูนย์ต่อต้านข่าวปลอมมีข้อความเข้ามา11,856,795ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน358ข้อความรวมเรื่องที่ต้องดำเนินการตรวจสอบ166เรื่องโดยเป็นข่าวในกลุ่มนโยบายรัฐ/ข่าวสารราชการมากสุดจำนวน93เรื่อง
“อยากขอความร่วมมือจากประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
วันเสาร์ที่ 24 กรกฎาคม 2564
นายกฯ ยินดี 'เทนนิส พาณิภัค' คว้า ทองแรกให้ทัพนักกีฬาไทย ชี้เป็นรางวัลแห่งความมุมานะ  เชิญชวนคนไทยร่วมส่งแรงใจเชียร์นักกีฬาไทยถึงวันที่ 8 ส.ค. นี้
นายกฯ ยินดี 'เทนนิส พาณิภัค' คว้า ทองแรกให้ทัพนักกีฬาไทย ชี้เป็นรางวัลแห่งความมุมานะ  เชิญชวนคนไทยร่วมส่งแรงใจเชียร์นักกีฬาไทยถึงวันที่ 8 ส.ค. นี้
วันนี้ (24 กรกฎาคม 2564) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับนางสาวพาณิภัค วงศ์พัฒนกิจ หรือน้องเทนนิส นักกีฬาเทควันโดหญิง ในรุ่น 49 กก. และสมาคมเทควันโด ที่สามารถคว้าเหรียญทองแรก ในการแข่งขันกีฬาโอลิมปิกเกมส์ โตเกียว 2020 โดยเอาชนะอาเดรียนา เซเรโซ อิเกรเซียส จากสเปน เป็นเหรียญทองแรกในการแข่งขันครั้งนี้ ที่นำความภูมิใจให้กับทัพนักกีฬาไทย และเป็นเหรียญทองเหรียญแรกของกีฬาเทควันโดไทย ถือเป็นรางวัลของความมุ่งมั่นตั้งใจของนักกีฬาไทย ที่ทุ่มเทและฝึกฝนแม้จะอยู่ห้วงเวลาและสถานการณ์ที่ยากลำบาก เชื่อว่าจะเป็นกำลังใจ เพิ่มแรงใจ และความกระตือรือร้นให้กับนักกีฬาไทยไนการแข่งขันประเภทอื่นๆ อีกด้วย
ทั้งนี้ นายอนุชากล่าวว่า นายกรัฐมนตรีส่งกำลังใจให้นักกีฬาทุกประเภท และยังได้เชิญชวนคนไทยร่วมส่งกำลังใจเชียร์กองทัพนักกีฬาไทย ทำหน้าที่ผู้แทนประเทศไทยแข่งขันโอลิมปิก โตเกียว 2020 ถึงวันที่ 8 ส.ค. นี้
วันศุกร์ที่ 27 สิงหาคม 2564
ครม. อุดหนุนค่าเครื่องมือนักเรียนอาชีวะ ช่วยแบ่งเบาภาระผู้ปกครอง
....
ครม. เห็นชอบอนุมัติอัตราค่าเครื่องมือประจำตัวผู้เรียนเฉพาะอาชีพของนักเรียนสายอาชีพอาชีวศึกษา หลักสูตรประกาศนียบัตรวิชาชีพ (ปวช.) ปี 2562 ของสำนักงานคณะกรรมการการอาชีวศึกษา 10 ประเภทวิชา ตั้งแต่ปีการศึกษา 2564 เป็นต้นไป
.
สนับสนุนค่าเครื่องมือ 10 ประเภทวิชา ต่อคนต่อปีการศึกษา ดังนี้
1.อุตสาหกรรม 2,000 บาท
2.พาณิชยกรรม 1,000 บาท
3.ศิลปกรรม 1,000 บาท
4.คหกรรม 1,200 บาท
5.เกษตรกรรรม 1,600 บาท
6.ประมง 1,200 บาท
7.อุตสาหกรรมสิ่งทอ 1,200 บาท
8.เทคโนโลยีสารสนเทศและการสื่อสาร 1,800 บาท
9.อุตสาหกรรมท่องเที่ยว 1,200 บาท
10.อุตสาหกรรมบันเทิงและดนตรี 1,000 บาท
.
เพื่อให้นักเรียนได้พัฒนาทักษะฝีมือ ฝึกประสบการณ์อาชีพ พัฒนาคุณภาพอาชีวศึกษา และช่วยแบ่งเบาภาระค่าใช้จ่ายของผู้ปกครอง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 14 กุมภาพันธ์ 2565
รมต.นร.อนุชา ลงพื้นที่ภาคใต้พบปะ รับฟังความคิดเห็นจากผู้นำศาสนา ผู้นำชุมชน เครือข่าย และประชาชน เน้นย้ำบูรณการประชาสัมพันธ์ สื่อสารด้วยภาษาที่เข้าใจง่ายสร้างความเข้าใจอย่างแท้จริง
รมต.นร.อนุชา ลงพื้นที่ภาคใต้พบปะ รับฟังความคิดเห็นจากผู้นำศาสนา ผู้นำชุมชน เครือข่าย และประชาชน เน้นย้ำบูรณการประชาสัมพันธ์ สื่อสารด้วยภาษาที่เข้าใจง่ายสร้างความเข้าใจอย่างแท้จริง
วันนี้ (14 กุมภาพันธ์ 2565) นายอนุชา นาคาศัย รัฐมนตรีประจำสำนักนายกรัฐมนตรีลงพื้นภาคใต้พบปะเครือข่ายประชาสัมพันธ์ในพื้นที่จังหวัดพัทลุง พร้อมรับฟังการนำเสนอกลไกการบริหารการสื่อสารจังหวัดชายแดนภาคใต้ของจังหวัดสงขลา และรับฟังความคิดเห็นจากผู้นำศาสนา ผู้นำชุมชน และประชาชนภาคใต้จังหวัดปัตตานี
ภายหลังการพบปะ รับฟังการนำเสนอ และความคิดเห็น รัฐมนตรีประจำสำนักนายกรัฐมนตรีกล่าวว่า การสื่อสารและการประชาสัมพันธ์ เป็นกลไกในการทำความเข้าใจระหว่างรัฐกับประชาชน เพื่อให้รับรู้เกี่ยวกับนโยบายของรัฐบาล โดยเฉพาะการสื่อสารให้ประชาชนเข้าใจ สามารถนำข้อมูลไปใช้ประโยชน์ได้อย่างถูกต้อง สิ่งสำคัญนอกเหนือจากการสื่อสารแล้วจะต้องเปิดรับฟังความคิดเห็นจากประชาชนและหน่วยงานที่เกี่ยวข้อง เพื่อให้เกิดการสื่อสารแบบสองทาง และสะท้อนข้อคิดเห็นต่อรัฐบาล เพื่อออกมาตรการในอนาคตให้สอดคล้องกับข้อคิดเห็นที่ไม่ก่อให้เกิดความขัดแย้งขึ้นในสังคม เครือข่ายประชาสัมพันธ์ จึงมีความสำคัญเพราะเป็นเครือข่ายที่ทำหน้าที่สื่อกลางในการเผยแพร่ข้อมูลข่าวสารสร้างความเข้าใจ และขยายผล ตลอดจนช่วยสร้างสรรค์สังคมแห่งการเรียนรู้ทั้งด้านการเมือง เศรษฐกิจและสังคมของประเทศ
นายอนุชาฯ กล่าวต่อไปว่า จังหวัดชายแดนภาคใต้ เป็นพื้นที่มีความสำคัญ มีความเปราะบางในหลายๆ ด้าน ที่ผ่านมาทุกภาคส่วนได้ให้ความสำคัญในการแก้ปัญหา และร่วมพัฒนามาอย่างต่อเนื่อง สำหรับกลไกการสร้างความเข้าใจถือเป็นกลไกที่สำคัญ เครือข่ายประชาสัมพันธ์ควรสื่อสารด้วยความเข้าใจเป็นอันดับแรก ด้วยภาษาที่เข้าใจง่าย อาจหยิบยกเรื่องราวในพื้นที่เป็นตัวอย่าง เพื่อให้ประชาชนในพื้นที่เห็นภาพและเข้าใจอย่างแท้จริง ในการแก้ปัญหาและมีความสำคัญอย่างยิ่ง เพราะจะทำให้ทุกคนเกิดความเข้าใจที่ถูกต้องและรับรู้รับทราบไปในทิศทางเดียวกันอย่างถูกต้อง ทั่วถึง กว้างขวาง และทันเหตุการณ์ ทั้งในภาวะปกติและภาวะวิกฤติ สร้างความเป็นปึกแผ่นของประชาชนในพื้นที่ ทั้งนี้ ต้องอาศัยความร่วมมือของทุกภาคส่วนเพื่อให้เกิดความเข้มแข็ง สามารถแก้ไขปัญหาได้อย่างยั่งยืน
“พลเอก ประยุทธ์ จันทร์โอชา นายกรัฐมนตรีมีความห่วงใยพี่น้องประชาชนในพื้นที่จังหวัดชายแดนภาคใต้ ตลอดระยะเวลาที่ผ่านมาได้สั่งการให้จัดทำโครงการและมาตรการด้านต่าง ๆ เพื่อยกระดับคุณภาพชีวิตประชาชนให้มีความเป็นอยู่ที่ดีขึ้น แต่ได้เผชิญความท้าทายกับปัญหาหลายด้าน รวมถึงการแพร่ระบาดของเชื้อไวรัสโควิด-19 ที่ทั่วโลกเผชิญปัญหานี้ ดังนั้น สิ่งสำคัญที่จะช่วยให้พี่น้องประชาชนได้ป้องกันตนเอง และเข้าใจถึงการดำเนินงานของรัฐบาล คือ การสร้างการรับรู้ และการประชาสัมพันธ์ข้อมูลข่าวสารไปยังพี่น้องประชาชน ให้เกิดความรู้ ความเข้าใจ ให้สามารถปรับตัวต่อการเปลี่ยนแปลงด้านต่างๆ เพื่อเตรียมความพร้อม สร้างภูมิคุ้มกันให้ตนเอง ให้มีความเข้มแข็งตั้งแต่ระดับครัวเรือน ชุมชน ไปจนถึงประเทศชาติ” นายอนุชา กล่าว
------------------------
วันอาทิตย์ที่ 12 มิถุนายน 2565
สธ.ชื่นชมและขอขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” ร่วมรับมือโควิด 19  และมอบเอกสารวัสดุให้เป็นหลักฐานทางประวัติศาสตร์สาธารณสุข
กระทรวงสาธารณสุข ชื่นชมและขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” นำเอกสารและวัสดุมอบให้หอจดหมายเหตุสาธารณสุขแห่งชาติ เพื่อเป็นส่วนหนึ่งของหลักฐานทางประวัติศาสตร์สาธารณสุขที่แสดงถึงความเข้มแข็งของเครือข่ายสังคมไทย
ทำให้ผ่านพ้นวิกฤติในช่วงที่มีการแพร่ระบาดของโรคโควิด19
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด19ตลอด2ปีที่ผ่าน นับเป็นวิกฤตการณ์ภัยสุขภาพที่รุนแรงที่สุดในรอบ100ปี ส่งผลกระทบต่อประชาชนในทุกมิติทั้งด้านสุขภาพ คุณภาพชีวิต เศรษฐกิจ และสังคม จนถึงปัจจุบันสถานการณ์ดีขึ้นมาก อยู่ในช่วงสิ้นสุดการระบาดใหญ่เข้าสู่การเป็นโรคประจำถิ่น ซึ่งความสำเร็จดังกล่าวเกิดขึ้นได้จากความร่วมมือของทุกภาคส่วน โดยเฉพาะภาคประชาชน ทั้งนี้ กระทรวงสาธารณสุขต้องขอชื่นชมและขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” ที่เดินทางจากจังหวัดขอนแก่นเพื่อนำวัสดุและเอกสารจดหมายเหตุมามอบให้กับหอจดหมายเหตุสาธารณสุขแห่งชาติ สำนักวิชาการสาธารณสุข สำนักงานปลัดกระทรวงสาธารณสุข
นพ.รุ่งเรือง กิจผาติ หัวหน้าที่ปรึกษาระดับกระทรวงและหัวหน้าสำนักวิชาการสาธารณสุข กล่าวว่า กระทรวงสาธารณสุขให้ความสำคัญกับการรับมือสถานการณ์โควิด19ด้วยการทำงานอาศัยหลักวิชาการ พัฒนานโยบายและนวัตกรรม เพื่อรับมือกับสถานการณ์ รวมถึงการเรียนรู้จากประสบการณ์มาอย่างต่อเนื่อง และปัจจุบันเตรียมพร้อมเข้าสู่การเป็นโรคประจำถิ่น ซึ่งเกิดจากความร่วมมือของทุกภาคส่วน ทั้งภาครัฐ ภาคเอกชน ภาคประชาสังคม และประชาชน ส่งผลให้ประเทศไทยก้าวผ่านวิกฤติมาได้
สำหรับการรับมอบวัสดุและเอกสารจดหมายเหตุให้กับหอจดหมายเหตุสาธารณสุขแห่งชาติ กระทรวงสาธารณสุข เป็น1ใน6กรณีตัวอย่างการบันทึกหลักฐานทางประวัติศาสตร์สุขภาพภาคประชาชน ของโครงการ “จัดทำบันทึกเหตุการณ์สำคัญในสถานการณ์โรคโควิด19 :รวมพลังพลเมืองตื่นรู้ ช่วยชาติสู้ภัยโควิด19”ซึ่งกรณี “ครัวกลางชุมชน คนขอนแก่นไม่ทอดทิ้งกัน” ได้แสดงให้เห็นถึงความเข้มแข็งของเครือข่ายสังคมไทย ทั้งภาคประชาสังคม องค์กรปกครองส่วนท้องถิ่น ที่ร่วมกันขับเคลื่อนการช่วยเหลือประชาชนที่ได้รับผลกระทบจากโควิด19ในพื้นที่เทศบาลนครขอนแก่น และส่งเสริมให้ชาวชุมชนช่วยเหลือชุมชน เกิดความรักใคร่กลมเกลียว โดยการจัดตั้ง “ครัวกลางชุมชนฯโซน1-6”ดำเนินการภายใต้แนวคิด “มีก็จ่าย ไม่มีก็แจก ใจดีก็บริจาค” นำรายได้มาซื้อวัตถุดิบประกอบอาหารใส่ปิ่นโตให้ผู้ที่ประสบปัญหา รวมถึงดูแลผู้พิการ ผู้สูงอายุ ผู้ที่เข้ารับการกักตัว ให้ได้รับประทานอาหารที่มีคุณภาพ เน้นคุณค่าทางโภชนาการ ช่วยลดค่าใช้จ่ายด้านอาหารได้ครัวเรือนละ200บาทต่อมื้อ ซึ่งเอกสารและวัสดุที่ได้รับในครั้งนี้ จะถูกเก็บรักษาเป็นหลักฐานทางประวัติศาสตร์ เป็นสมบัติอันทรงคุณค่าของชาติ รวมถึงเป็นกรณีศึกษาให้คนรุ่นหลังได้เรียนรู้ในช่วงที่มีการแพร่ระบาดของโรคโควิด19ต่อไป
*************************************** 12มิถุนายน 2565
วันพฤหัสบดีที่ 16 ธันวาคม 2564
รมว.พม. เปิดงาน “Gift to Give มหกรรมของขวัญถูกใจ...ได้บุญ” พร้อมเชิญชวนช้อปงานฝีมือกลุ่มเปราะบาง 15 - 17 ธ.ค. นี้ ที่ MBK
รมว.พม. เปิดงาน “Gift to Give มหกรรมของขวัญถูกใจ...ได้บุญ” พร้อมเชิญชวนช้อปงานฝีมือกลุ่มเปราะบาง 15 - 17 ธ.ค. นี้ ที่ MBK
วันที่ 15 ธ.ค. 64เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน “Gift to Give มหกรรมของขวัญถูกใจ...ได้บุญ” ตอน Gift & Greet ครั้งที่ 3 เนื่องในเทศกาลปีใหม่ 2565 ซึ่งจัดขึ้นระหว่างวันที่ 15 - 17 ธันวาคม 2564 ณ บริเวณลานกิจกรรม ชั้น 4 โซน D ศูนย์การค้า เอ็ม บี เค เซ็นเตอร์ เพื่อเป็นการเปิดพื้นที่ให้กลุ่มเป้าหมายของกระทรวง พม. ที่เป็นกลุ่มเปราะบาง ได้แก่ กลุ่มเด็ก เยาวชน สตรี ผู้สูงอายุ คนพิการ คนไร้ที่พึ่ง และผู้ด้อยโอกาสทางสังคม ในความดูแลของหน่วยงานในสังกัดกระทรวง พม. รวมทั้งภาคีเครือข่าย ได้ร่วมออกร้านจำหน่ายสินค้าที่เป็นผลิตภัณฑ์งานฝีมือ เป็นการส่งเสริมอาชีพ สร้างรายได้เพิ่ม เพื่อพัฒนาคุณภาพชีวิตที่ดี ทั้งนี้ มี นายสมพล ตรีภพนารถ กรรมการผู้จัดการ ธุรกิจศูนย์การค้า บริษัท เอ็ม บี เค จำกัด (มหาชน) กล่าวรายงาน และคณะผู้บริหารกระทรวง พม. เข้าร่วมงานดังกล่าว
นายจุติ กล่าวว่า รัฐบาลได้ขับเคลื่อนนโยบายไม่ทิ้งใครไว้ข้างหลัง จึงได้จัดงานครั้งนี้ ตนขอขอบคุณ MBK ที่ให้โอกาสในการจัดงานเป็นปีที่ 3 ติดต่อกัน ซึ่งเป็นสถานที่ที่สร้างโอกาส สร้างเวทีสำหรับการแสดงฝีมือ และการสร้างแรงบันดาลใจให้กับกลุ่มเปราะบางได้มีพื้นที่ให้ยืน มีอาชีพให้ทำ มีงานให้สามารถเลี้ยงชีพตัวเองได้ โดยไม่คิดค่าใช้จ่ายแต่อย่างใด ตนเชื่อว่าไม่ว่าเรื่องเล็กเรื่องน้อย แต่ทุกอย่างต้องช่วยกัน เพราะเราต้องการให้สังคมเดินหน้าต่อไปได้ ซึ่งประเทศไทยเป็นประเทศที่มีวัฒนธรรม มีความเป็นไทย ทั้งนี้ สินค้าที่เป็นของขวัญจึงเป็นสินค้าที่ตอบโจทย์ เมื่อเราซื้อสินค้าหนึ่งอย่าง เราก็ได้ช่วยสร้างอาชีพ สร้างรายได้ให้คนอื่น จึงอยากให้ทุกท่านช่วยกันสนับสนุนของขวัญที่ทำโดยผู้สูงอายุ คนพิการ เด็ก และสตรี ได้มีโอกาสที่จะมีรายได้ต่อไป
นายสมพล กล่าวว่า งานครั้งนี้ นอกจากผู้ร่วมงานจะได้ได้ช้อปของขวัญทำจากใจของกลุ่มบุคคลที่ต้องการโอกาสทางสังคม ภายใต้การดูแลของกระทรวง พม. แล้ว ยังมีกิจกรรมพิเศษการแสดงมินิคอนเสิร์ตจากกลุ่มศิลปินไอดอล ได้แก่ วง Wisdom วง Wisdom Sister ไข่มุก CNY และวง Popup พร้อมร่วมกิจกรรม Workshop ตกแต่งขวดสเปรย์แอลกอฮอลล์ และร่วมประมูลผลงาน D.I.Y. ของศิลปินไอดอล และนำรายได้จากการประมูลของขวัญบริจาคให้มูลนิธิเครือข่ายต่างๆ นอกจากนี้ ผู้เข้าร่วมงานสามารถกดรับสิทธิ์ในแอปพลิเคชัน MBK Plus เพื่อรับกระเป๋าที่ระลึกฟรี 1 ใบ เมื่อช้อปสินค้าภายในงานครบ 300 บาท ขึ้นไป (จำกัดจำนวน 150 สิทธิ์ ตลอดรายการ) พร้อมสะสมคะแนนแลกรับสิทธิและส่วนลดพิเศษภายในศูนย์การค้าในเครือ MBK
นายจุติ กล่าวเพิ่มเติมว่า ทั้งนี้ ขอเชิญชวนประชาชนร่วมสนับสนุนสินค้าที่เป็นผลิตภัณฑ์งานฝีมือของกลุ่มเปราะบางที่อยู่ในความดูแลของกระทรวง พม. และภาคีเครือข่าย อาทิ เทียนหอมอโรม่า ประดับดอกไม้หอม กระเป๋าใส่โทรศัพท์จากฝ้ายทอมือ กระเป๋าสานผักตบชวาสายหนังสไตล์วินเทจ เซ็ทผลิตภัณฑ์ครีมอาบข้าวบาร์เล่ย์ เสื้อมัดย้อม และเคสใส่เปรย์แอลกอฮอลล์ เป็นต้น ซึ่งเป็นการร่วมแบ่งปันความสุขต้อนรับปีใหม่ 2565 พร้อมอิ่มบุญ อิ่มใจ ได้ที่งาน “Gift to Give มหกรรมของขวัญถูกใจ...ได้บุญ” ตอน Gift & Greet ครั้งที่ 3 ระหว่างวันที่ 15 - 17 ธันวาคม 2564 ณ บริเวณลานกิจกรรม ชั้น 4 โซน D ศูนย์การค้า เอ็ม บี เค เซ็นเตอร์
วันจันทร์ที่ 14 มิถุนายน 2564
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔
นายวัลลภ นาคบัว รองปลัดกระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔
ในวันจันทร์ที่ ๑๔ มิถุนายน ๒๕๖๔ เวลา ๑๐.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔ ร่วมกับคณะอนุกรรมการ และเจ้าหน้าที่ที่เกี่ยวข้อง ณ ห้องประชุม ๑๐ - ๐๖ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพมหานคร และระบบการประชุมทางไกล (Video Conference)
ทั้งนี้ ที่ประชุมได้รับทราบผลการให้ความช่วยเหลือประชาชน ปีงบประมาณ ๒๕๖๔ (ภาพรวมทั่วประเทศ) แบ่งเป็นผู้มาขอรับคำปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม กรณีการช่วยเหลือประชาชนในการดำเนินคดี การขอปล่อยชั่วคราวผู้ต้องหาหรือจำเลย กรณีการช่วยเหลือผู้ถูกละเมิดฯ และการสนับสนุนในการให้ความรู้ทางกฎหมาย พร้อมทั้งพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๒ จำนวน ๕ ราย
วันพฤหัสบดีที่ 1 กรกฎาคม 2564
‘ก.แรงงาน’ มอบเครื่องบริโภคแก่ ‘แคมป์คนงานก่อสร้าง 14 บริษัท’
‘ก.แรงงาน’ มอบเครื่องบริโภคแก่ ‘แคมป์คนงานก่อสร้าง 14 บริษัท’
วันนี้(1 ก.ค. 64)เวลา13.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางสาวบุปผาเรืองสุดผู้ตรวจราชการกระทรวงแรงงานและเจ้าหน้าที่กระทรวงแรงงานนำของบริจาคจาก บริษัทเจริญโภคภัณฑ์อาหารจำกัด(มหาชน)บริษัทไทยยูเนี่ยนกรุ๊ปจำกัด(มหาชน)บริษัทในเครือ แสงทอง-อัคราบริษัทกรุงไทยผลิตภัณฑ์อาหารจำกัดและบริษัททีเทคดีเวลลอปเม้นท์จำกัดซึ่งประกอบด้วยปลากระป๋อง13,500กระป๋องไข่ไก่29,250ฟองข้าวสาร44 กระสอบและน้ำดื่ม290แพ็คไปมอบให้กับแคมป์คนงานก่อสร้างของบริษัท เสาเอกเด็คโคบิลด์จำกัดบริษัทช.รุ่งเลิศกรุ๊ปจำกัดห้างหุ้นส่วนจำกัดรวมชัยสถาปัตย์ห้างหุ้นส่วนจำกัดจินตนาขนส่งห้างหุ้นส่วนจำกัดบุญทูลกิจการก่อสร้างบริษัทนุชและณัฐการก่อสร้างจำกัดบริษัทเอสเอสเคดีการก่อสร้างจำกัดบริษัทเอ.เอส.แอสโซซิเอทเอนยิเนียริ่ง(1964)จำกัดบริษัทกานดาพร็อพเพอร์ตี้จำกัดบริษัท7มกราจำกัดห้างหุ้นส่วนจำกัดBPFเอ็นจิเนียริ่งบริษัทเค.อาร์.ซี.เอ็นจิเนียริ่งจำกัดบริษัทฑีฆาก่อสร้างจำกัด และ กลุ่มในเครือบริษัทอัครบ้านและที่ดิน ณ สมาคมอุตสาหกรรมก่อสร้างไทยในพระบรมราชูปถัมภ์
+++++++++++++++++++
กองเผยแพร่และประชาสัมพันธ์
1กรกฎาคม2564
วันศุกร์ที่ 22 กรกฎาคม 2565
ปลัด สธ. เปิดอบรมพัฒนาศักยภาพผู้นำกรมสุขภาพจิต เน้นทำงานเป็นเครือข่าย สื่อสารอย่างสร้างสรรค์
ปลัดกระทรวงสาธารณสุข เปิดโครงการพัฒนาศักยภาพผู้นำกรมสุขภาพจิต ประจำปีงบประมาณ พ.ศ. 2565 กิจกรรมที่ 2 ปัจฉิมนิเทศผู้ผ่านโครงการอบรมหลักสูตรเตรียมความพร้อมสำหรับผู้บริหารหน่วยงานของกรมสุขภาพจิต ประจำปีงบประมาณ พ.ศ. 2564
ปลัดกระทรวงสาธารณสุข เปิดโครงการพัฒนาศักยภาพผู้นำกรมสุขภาพจิต ประจำปีงบประมาณ พ.ศ.2565กิจกรรมที่2ปัจฉิมนิเทศผู้ผ่านโครงการอบรมหลักสูตรเตรียมความพร้อมสำหรับผู้บริหารหน่วยงานของกรมสุขภาพจิต ประจำปีงบประมาณ พ.ศ.2564มุ่งเน้นผู้บริหารรุ่นใหม่มีความรู้เชิงสหวิทยาการ ทำงานได้หลากหลาย สื่อสารอย่างสร้างสรรค์ และสร้างเครือข่ายการทำงานร่วมกัน
วันนี้ (22กรกฎาคม2565)ที่ โรงแรมไมด้า โฮเทล งามวงศ์วาน จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการเปิดอบรมโครงการพัฒนาศักยภาพผู้นำกรมสุขภาพจิต ประจำปีงบประมาณ พ.ศ.2565กิจกรรมที่2ฝึกอบรม หลักสูตรปัจฉิมนิเทศผู้ผ่านการอบรมโครงการอบรมหลักสูตรเตรียมความพร้อมสำหรับผู้บริหารหน่วยงานของกรมสุขภาพจิต ประจำปีงบประมาณ พ.ศ.2564โดยมีแพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์จุมภฏ พรมสีดา รองอธิบดีกรมสุขภาพจิต ผู้บริหารกรมสุขภาพจิต และผู้เข้าร่วมโครงการ ให้การต้อนรับ
นายแพทย์เกียรติภูมิ กล่าวว่า กระทรวงสาธารณสุขให้ความสำคัญกับการพัฒนาผู้บริหารทั้งในส่วนกลาง และภูมิภาค เพื่อให้มีทักษะความรู้ที่สอดคล้องกับบทบาทหน้าที่ ความรับผิดชอบ และเป็นความรู้ในเชิงสหวิทยาการเพื่อให้ทำงานได้หลากหลาย สื่อสารอย่างสร้างสรรค์ มีความสามารถในการตัดสินใจแก้ไขปัญหาในสถานการณ์วิกฤตและซับซ้อนได้ทันเวลา ตลอดจนมีเครือข่ายการเรียนรู้และการทำงาน เป็นผู้นำการเปลี่ยนแปลงที่มีวิสัยทัศน์กว้างไกล ซึ่งจะนำมาสู่การเป็นองค์กรแห่งความสุข มีการบริหารจัดการในหน่วยงานได้อย่างมีประสิทธิภาพและประสิทธิผล สามารถรองรับภารกิจของกรมสุขภาพจิตทั้งในปัจจุบันและอนาคต และตอบสนองต่อความต้องการของประชาชนในสภาวการณ์ที่เปลี่ยนแปลงไป
“ขอให้ผู้บริหารทุกคน คิดดี คิดให้ คิดเป็น เป็นสุข คือ การที่มีกระบวนการความคิดเชิงระบบ สามารถตอบสนองและไม่ก่อให้เกิดปัญหา ที่สำคัญต้องมีการคิดเชิงบวก และมีการสร้างแรงจูงใจเพื่อให้เกิดการมีส่วนร่วมในการทำงาน ซึ่งทั้งหมดนี้จะทำให้ผู้บริหารทุกคนเกิดสมาธิ มีสติ มีปัญญา ในการทำงานได้อย่างเหมาะสม” นายแพทย์เกียรติภูมิกล่าว
**********************************22 กรกฎาคม2565
วันอาทิตย์ที่ 16 มกราคม 2565
CNN ยก “ต้มยำกุ้ง” ของไทย เป็น 1 ในซุปที่ดีที่สุดในโลก
.....
น่ายินดี! สำนักข่าว CNN ของสหรัฐอเมริกา ได้คัดเลือก "ต้มยำกุ้ง" ของไทย ให้เป็น 1 ใน 20 รายการอาหารประเภทซุปที่ดีที่สุดในโลก จากเมนูซุปของประเทศต่าง ๆ ทั่วโลก นับเป็นอีกหนึ่งความภูมิใจของพวกเราทุกคนที่อาหารไทยเป็นที่ยอมรับและได้รับความนิยมในระดับสากล
.
ตัวอย่างรายการอาหารประเภทซุปที่ได้รับการคัดเลือก เช่น Tonkotsu ramen ประเทศญี่ปุ่น, Bouillabaiss ประเทศฝรั่งเศส, Beef pho ประเทศเวียดนาม, Menudo ประเทศเม็กซิโก เป็นต้น
.
ที่มา :https://edition.cnn.com/.../worlds-best.../index.html
#ไทยคู่ฟ้า#ร่วมต้านโควิด19
-------------------
วันพุธที่ 25 สิงหาคม 2564
ปลัด วธ. รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อำนวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จำกัด
รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อำนวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จำกัด เพื่อนําไปมอบให้กับบุคลากรทางการแพทย์ในโรงพยาบาลต่างๆ ตามโครงการ "ปันน้ำใจ คนไทยไม่ทิ้งกัน"
วันที่ ๒๕ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม รับมอบชุดอุปกรณ์ป้องกันส่วนบุคคล (PPE) จากนายวีรยุทธ โพธารามิก ผู้อำนวยการอาวุโสฝ่ายความสัมพันธ์ธุรกิจองค์กร บริษัท โมโน บรอดคาซท์ จำกัด เพื่อนําไปมอบให้กับบุคลากรทางการแพทย์ในโรงพยาบาลต่างๆ ตามโครงการ "ปันน้ำใจ คนไทยไม่ทิ้งกัน" ของกระทรวงวัฒนธรรม เพื่อช่วยเหลือเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 1 เมษายน 2565
กรุงไทยคว้า 3 รางวัลจากงาน The Asset Triple A Sustainable Capital Markets Awards 2021
ธ.กรุงไทยประกาศความสำเร็จรับ 3 รางวัลทรงเกียรติจากงาน The Asset Triple A Sustainable Capital Markets Awards 2021 จัดโดยนิตยสาร The Asset นิตยสารการเงินชั้นนำแห่งเอเชีย
​นายรวินทร์ บุญญานุสาสน์ รองกรรมการผู้จัดการใหญ่ และ นายกฤชกร นนทะนาคร ผู้อำนวยการฝ่ายอาวุโส ธนาคารกรุงไทย ประกาศความสำเร็จรับ 3 รางวัลทรงเกียรติจากงาน The Asset Triple A Sustainable Capital Markets Awards 2021 จัดโดยนิตยสาร The Asset นิตยสารการเงินชั้นนำแห่งเอเชีย ได้แก่ รางวัล Best Sustainability-Linked Bond รางวัล Best Liability Management Thailand และรางวัล Best Local Currency Bond Thailand จากการทำหน้าที่เป็นที่ปรึกษา ผู้จัดการการจัดสรรและการจัดจำหน่ายหุ้นกู้ของสถาบันต่างๆ โดยได้รับการตอบรับอย่างล้นหลาม
รางวัลที่ได้รับล้วนแสดงถึงความมุ่งมั่นในการสนับสนุนการดำเนินธุรกิจโดยคำนึงถึงสิ่งแวดล้อม สังคม และธรรมาภิบาล (ESG) โดยธนาคารได้รับรางวัล Best Sustainability-Linked Bond จากการเป็นผู้จัดการการจัดจำหน่ายหุ้นกู้ส่งเสริมความยั่งยืน (Sustainability-linked Bonds) วงเงิน 1 หมื่นล้านบาท ให้กับบริษัท อินโดรามา เวนเจอร์ส จำกัด (มหาชน) (IVL) ซึ่งเป็นหุ้นกู้ส่งเสริมความยั่งยืนที่มีมูลค่าสูงสุดในประเทศไทย ภายใต้มาตรฐานสากลและสอดคล้องกับมาตรฐานต่างๆ ได้แก่ มาตรฐานการออกหุ้นกู้ส่งเสริมความยั่งยืนของ International Capital Markets Association (ICMA) และหลักการการจัดหาเงินทุนส่งเสริมความยั่งยืน (Sustainability Linked Loan Principles) ของ Loan Market Association (LMA) โดยการจัดหาเงินทุนเพื่อเป้าหมายผลการดำเนินงานด้านความยั่งยืน ลดปริมาณการปล่อยก๊าซเรือนกระจกและสนับสนุนการใช้ไฟฟ้าจากพลังงานทดแทน สอดคล้องกับวิสัยทัศน์ของธนาคารที่สนับสนุนการลงทุนอย่างยั่งยืน (Sustainable Investment) คำนึงถึงด้านสิ่งแวดล้อม สังคมและธรรมาภิบาลของธุรกิจ เพื่อสร้างผลตอบแทนระยะยาวสะท้อนให้เห็นถึงความเชี่ยวชาญของธนาคาร ในการให้คำปรึกษาและผลักดันธุรกรรมการระดมทุนด้านตลาดทุนอย่างเป็นมืออาชีพ
นอกจากนี้ ธนาคารได้รับรางวัล Best Liability Management Thailand จากการจัดจำหน่ายพันธบัตรรัฐบาล มูลค่า 1.2 แสนล้านบาท ของสำนักงานบริหารหนี้สาธารณะ กระทรวงการคลัง และรางวัล Best Local Currency Bond Thailand จากการจัดจำหน่ายหุ้นกู้มูลค่า 6.6 หมื่นล้านบาท ให้กับ บริษัท ซีพี ออลล์ จำกัด (มหาชน)
ทีม Marketing Strategy / 1 เมษายน 2565
วันจันทร์ที่ 5 กรกฎาคม 2564
“ยิ่งออมยิ่งได้บนวอลเล็ต สบม.” จำหน่ายหมด 10,000 ล้านบาท ภายใน 2 ชั่วโมง 45 นาที รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
การจำหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี ประสบความสำเร็จและได้รับการตอบรับเป็นอย่างดีสามารถจำหน่ายได้ 3,000 ลบ. ในเวลา 2 นาที และจำหน่ายได้ 5,000 ลบ. ในเวลา 10 นาที และจำหน่ายได้ครบ 10,000 ลบ. ในเวลา 2.45 ชม.
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า การจำหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี ประสบความสำเร็จและได้รับการตอบรับเป็นอย่างดีสามารถจำหน่ายได้ 3,000 ล้านบาท ในเวลา 2 นาที และจำหน่ายได้ 5,000 ล้านบาท ในเวลา 10 นาที และจำหน่ายได้ครบ 10,000 ล้านบาท ในเวลา 2 ชั่วโมง 45 นาที นับเป็นปรากฏการณ์ใหม่ของการจำหน่ายพันธบัตรออมทรัพย์ของไทยและของโลกบนแพลตฟอร์มภาครัฐที่เข้าถึงประชาชน ตอบโจทย์สังคมยุคดิจิทัล สร้างโอกาสให้ผู้ลงทุนได้เข้าถึงการลงทุนในสินทรัพย์ผลตอบแทนดี มั่นคงปลอดภัยได้อย่างสะดวก แม้จะอยู่ในช่วงการแพร่ระบาดของไวรัสโควิด-19
พันธบัตรออมทรัพย์พิเศษรุ่น “ยิ่งออมยิ่งได้บนวอลเล็ต สบม.” มีผู้สนใจลงทุนถึง 11,874 ราย วงเงินซื้อเฉลี่ยต่อรายประมาณ 842,176.18 บาท โดยเป็นผู้ลงทุนอายุตั้งแต่ 15 ปี จนถึงอายุ 94 ปี โดยสิ่งที่น่าสนใจในการจำหน่ายครั้งนี้ คือ มีผู้ลงทุนอายุต่ำกว่า 60 ปี ซื้อพันธบัตรออมทรัพย์คิดเป็นร้อยละ 52 ของวงเงินจำหน่ายและคิดเป็นร้อยละ 73 ของผู้ลงทุนทั้งหมด ซึ่งเป็นการปรับแนวคิดที่มีต่อพันธบัตรออมทรัพย์จากผลิตภัณฑ์เพื่อการออมเงินเป็นผลิตภัณฑ์เพื่อการลงทุนและกระจายความเสี่ยงสำหรับคนทุกกลุ่มอายุทุกกลุ่มรายได้ นอกจากนี้ พันธบัตรออมทรัพย์ที่จำหน่ายผ่านวอลเล็ต สบม. ยังเข้าถึงผู้ลงทุนจากทุกจังหวัดในประเทศไทย โดยมีจำนวนผู้ลงทุนจากนอกกรุงเทพและปริมณฑลเพิ่มขึ้นถึงร้อยละ 60 ของวงเงินจำหน่าย แสดงถึงความมั่นใจในการทำธุรกรรมทางการเงินผ่านช่องทางออนไลน์ และแนวโน้มการนำเทคโนโลยีมาใช้เพื่อเปลี่ยนวิถีการออมการลงทุนผ่านดิจิทัลแพลตฟอร์ม ซึ่งผู้ลงทุนสามารถเข้าถึงการลงทุนได้ง่าย ลดความเสี่ยงของประชาชนในภาวะ การแพร่ระบาดของเชื้อไวรัสโควิด-19 และตอบสนองความต้องการของผู้ลงทุนได้เป็นอย่างดี
สำหรับผู้ที่พลาดการลงทุนในครั้งนี้ ยังคงมีพันธบัตรออมทรัพย์พิเศษ “ยิ่งออมยิ่งได้” ที่จะจำหน่ายผ่าน 4 ธนาคารตัวแทนจำหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และ ธนาคารไทยพาณิชย์ฯ ในวันที่ 12-23 กรกฎาคม 2564 โดยจะจำหน่ายให้แก่ประชาชนในรุ่นอายุ 4 ปี อัตราดอกเบี้ย แบบขั้นบันไดเฉลี่ยร้อยละ 1.90 ต่อปี และจำหน่ายให้แก่นิติบุคคลไม่แสวงหาผลกำไรที่กระทรวงการคลังกำหนดในรุ่นอายุ 10 ปี อัตราดอกเบี้ยคงที่ร้อยละ 2.20 ต่อปี
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันเสาร์ที่ 11 กันยายน 2564
นายกฯ เตรียมลงพื้นที่ติดตามสถานการณ์น้ำท่วม จ. สมุทรปราการ 12 ก.ย. นี้  ตรวจความพร้อมแผนป้องกันน้ำท่วมในพื้นที่เจ้าพระยาตอนล่าง พร้อมสั่งกองทัพ-มท.ช่วยเหลือประชาชนเร่งด่วน
นายกฯ เตรียมลงพื้นที่ติดตามสถานการณ์น้ำท่วม จ. สมุทรปราการ 12 ก.ย. นี้  ตรวจความพร้อมแผนป้องกันน้ำท่วมในพื้นที่เจ้าพระยาตอนล่าง พร้อมสั่งกองทัพ-มท. ช่วยเหลือประชาชนเร่งด่วน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีเตรียมนำคณะลงพื้นที่ติดตามสถานการณ์น้ำท่วมจังหวัดสมุทรปราการ พร้อมตรวจความพร้อมแผนป้องกันน้ำท่วมในพื้นที่เจ้าพระยาตอนล่างในวันอาทิตย์ที่ 12 กันยายน นี้ นายกรัฐมนตรีจะเดินทางไปตรวจความพร้อมแผนป้องกันน้ำท่วมในพื้นที่เจ้าพระยาตอนล่าง ณ สะพานน้ำยกระดับ สถานีสูบน้ำสุวรรณภูมิ โครงการส่งน้ำและบำรุงรักษาชลหารพิจิตร อ. เมืองสมุทรปราการ จ. สมุทรปราการ สำหรับสะพานน้ำยกระดับ เป็นสะพานระบายน้ำขนาดใหญ่แห่งแรกในประเทศไทย "ยกน้ำข้ามถนน" สร้างขึ้นจากแนวพระราชดำริของรัชกาลที่ 9 เปิดใช้เป็นทางการเมื่อปี 2553 เพื่อแก้ไขปัญหาน้ำท่วมและเชื่อมโยง ถ. สุขุมวิท- เทพารักษ์แก้ปัญหาการจราจรด้วย นอกจากนี้ ยังจะเดินทางไปยังสถาบันการแพทย์จักรีนฤบดินทร์ อ. บางพลี เพื่อตรวจเยี่ยมการปฎิบัติงานของเจ้าหน้าที่บริเวณจุดบริการฉีดวัคซีน โควิด-19 ด้วย
นายธนกร กล่าวว่า ในการตรวจราชการครั้งนี้ นายกรัฐมนตรีจะร่วมประชุมกับหัวหน้าส่วนราชการ ทั้งผู้ว่าราชการจังหวัด เลขาธิการสำนักงานทรัพยากรน้ำแห่ชาติ และผู้ว่าการการนิคมอุตสาหกรรมแห่งประเทศไทย เพื่อหารือการบริหารจัดการน้ำ เร่งแก้ปัญหาน้ำท่วมสมุทรปราการที่ต้นเหตุ รวมทั้งยังติดตามการให้ความช่วยเหลือพี่น้องประชาชน ผู้ประกอบการในพื้นที่ เพื่อนำมาปรับรูปแบบการช่วยเหลือ เร่งบรรเทาความเดือดร้อนของประชาชนและผู้ประกอบการให้มากที่สุด และยังได้สั่งการให้ช่วยเหลือประชาชนทุกพื้นที่น้ำท่วมขณะนี้ รวมทั้งเตรียมแผนเผชิญเหตุ คน และเครื่องจักรให้พร้อมสำหรับพื้นที่เสี่ยงน้ำท่วม/ดินโคลนถล่มในช่วงฤดูฝนนี้
.............................
วันพฤหัสบดีที่ 24 กุมภาพันธ์ 2565
เริ่มแล้ว โครงการจิตสำนึกรักเมืองไทย ปีที่ ๑๔
ในวันพุธที่ ๒๓ กุมภาพันธ์ ๒๕๖๕ พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีเปิด โครงการ "จิตสำนึกรักเมืองไทย" ปีที่ ๑๔ ประจำปี ๒๕๖๕
ในรูปแบบออนไลน์ ผ่านระบบ zoom ซึ่งเป็นโครงการของสำนักงานปลัดกระทรวงกลาโหม ดำเนินการโดย สำนักงานเลขานุการสำนักงานปลัดกระทรวงกลาโหม จัดต่อเนื่องมาแล้วเป็นปีที่ ๑๔
สำหรับการดำเนินโครงการจิตสำนึกรักเมืองไทยในปีนี้ ยังคงมุ่งเน้นการสร้างความรัก ความสามัคคีของคนในชาติ โดยให้เยาวชนเสนอโครงการสาธารณประโยชน์เข้าประกวดบนแนวคิด “ร่วมคิด ร่วมทำ รวมพลังสร้างสรรค์สังคมไทย” และ “วัยรุ่นมืออาชีพ....อะไรก็ตามที่คุณถนัด มาร่วมกัน” เพื่อชิงเงินรางวัลเงินสดเพื่อนำไปดำเนินโครงการให้เป็นจริงรวม ๓๔๐,๐๐๐ บาท เปิดรับสมัครตั้งแต่วันนี้จนถึงวันที่ ๓๑ มีนาคม ๒๕๖๕ โดยจะประกาศผลในเดือนมิถุยายน ๒๕๖๕ และมอบรางวัลพร้อมปฏิบัติภารกิจในช่วงเดือน กรกฎาคม - สิงหาคม ๒๕๖๕
โดยการดำเนินโครงการได้ประสานความร่วมมือกับภาคส่วนต่างๆ ประกอบด้วย สถาบันการศึกษา ทั้งจากส่วนกลางและส่วนภูมิภาค สื่อสารมวลชน ภาคเอกชน ภาคประชาสังคม และ สำนักงานปลัดกระทรวงกลาโหม โดย สำนักงานเลขานุการสำนักงานปลัดกระทรวงกลาโหม เป็นหน่วยงานหลักในการประสานงาน และดำเนินการต่อกลุ่มเป้าหมาย ด้วยการเสริมสร้าวแนวความคิด ตลอดจนการสร้างสำนึกความรับผิดชอบและการมีส่วนร่วม ทางสังคมของเยาวชนให้ร่วมปฏิบัติผ่านกิจกรรมที่เป็นประโยชน์ เป็นความต้องการของชุมชน และนำผลการดำเนินโครงการสาธารณประโยชน์ รวมถึงผลผลิตจากการประกวดเผยแพร่สู่สาธารณะผ่านสื่อต่างๆ
ทั้งนี้เป้าหมายของการดำเนินโครงการ คือ การร่วมกันตระหนักถึงความรัก ความรับผิดชอบต่อสังคมประเทศชาติ การมีส่วนร่วมกันสะท้อนแนวคิด และมุมมองทางสังคม สู่การขับเคลื่อนสังคม ผ่านกระบวนการร่วมคิด ร่วมทำ จากการประสานงานกันทั้งองค์กรทางการศึกษา และภาคประชาสังคม ที่มีอุดมการณ์ แนวคิด และเป้าประสงค์ร่วมกัน ที่อยากเห็นประเทศไทย ก้าวเดินไปข้างหน้าอย่างมีความสุข ในสังคมที่มีคุณภาพ ด้วยความมั่นคงยังยืนสืบไป
วันอาทิตย์ที่ 27 กุมภาพันธ์ 2565
รองปลัด อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย
รองปลัด อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย
เมื่อวันที่ 25 ก.พ. 65 นายอำพันธุ์ เวฬุตันติ รองปลัดกระทรวงเกษตรและสหกรณ์ พร้อมด้วย นายประสิทธิ์ วงษาเทียม ผู้อำนวยการกองอุตสาหกรรมอ้อย น้ำตาลทราย และอุตสาหกรรมต่อเนื่อง นายสมนึก มั่นในบุญธรรม ผู้อำนวยการสำนักบริหารอ้อยและน้ำตาลทราย คณะกรรมการน้ำตาลทราย เจ้าหน้าที่ของ สอน. และผู้แทนจากหน่วยงานที่เกี่ยวข้อง ร่วมลงพื้นที่ติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทราย ณ คลังสินค้าบริษัท เคอรี่ สยามซีพอร์ต จำกัด อำเภอศรีราชา จังหวัดชลบุรี
โดยการติดตามสถานการณ์ในครั้งนี้ ได้รับฟังการบรรยายถึงประวัติความเป็นมาของบริษัท เคอรี่ สยามซีพอร์ต จำกัด ขั้นตอนในการบริหารจัดการการขนย้ายน้ำตาลทราย การบริหารจัดการ การขนย้ายน้ำตาลทรายด้วยการใช้เทคโนโลยีในกระบวนการขนย้าย เพื่อแก้ไขปัญหาการขาดแคลนแรงงานคนและลดระยะเวลาในการขนย้ายให้รวดเร็วยิ่งขึ้น และลงพื้นที่ดูสถานที่การขนย้ายน้ำตาลทรายและเทคโนโลยีในการขนย้ายจากแนวคิดและการออกแบบของบริษัท เคอรี่ สยามซีพอร์ต จำกัด
จากนั้นคณะกรรมการน้ำตาลทรายได้เดินทางไปศึกษาดูงานการใช้น้ำตาลทรายเป็นวัตถุดิบผลิตสินค้าเพื่อการส่งออก ณ บริษัท ยูนิลีเวอร์ ไทย โฮลดิ้งส์ จำกัด (เขตลาดกระบัง) กรุงเทพ ฯ